stanford-oval/wikipedia huggingface dataset:
Tekijänoikeuslainsäädännön historia
Tekijänoikeuksien sääntely nykyisin

Nykyisin tekijänoikeudet koskevat kirjailijoiden lisäksi muun muassa karttojen, draaman, taidemaalausten, valokuvien, äänitallenteiden, elokuvien ja tietokoneohjelmien tekijöitä.
Kansallisia tekijänoikeuslakeja säätelevät alueelliset sopimukset, kansainväliset sopimukset, WTO:n TRIPS-sopimus (Agreement on Trade-Related Aspects of Intellectual Property Rights) ja muun muassa Maailman henkisen omaisuuden järjestön WIPOn hallinnoimat yleissopimukset, kuten Bernin sopimus, joka solmittiin ensimmäisen kerran vuonna 1886 ja johon Suomi liittyi vuonna 1928. Suomi ratifioi vasta vuonna 1986 Bernin yleissopimuksen niin sanotun Pariisin sopimuskirjan. Esimerkiksi Suomen tekijänoikeuslainsäädäntö kytkeytyy kiinteästi Euroopan unionin vastaavaan. Tekijänoikeutta koskevia direktiivejä on annettu yhdeksän (2015 mennessä).
Aiheesta muualla

Hans Kejserliga Majestäts Nådiga Förordning angående Censuren och Bokhandeln i Storfurstendömet Finland (14.10.1829) – alkuperäinen säädös
Keisarillisen Majesteetin Armollinen Asetus kirjailijan ja taiteilijan oikeudesta työnsä tuotteisin (8/1880) – alkuperäinen säädös
Laki tekijänoikeudesta henkisiin tuotteisiin (174/1927) – alkuperäinen säädös
Laki tekijänoikeudesta kirjallisiin ja taiteellisiin teoksiin (404/1961) – alkuperäinen säädös
Laki oikeudesta valokuviin (175/1927) – alkuperäinen säädös
Laki oikeudesta valokuvaan (405/1961) – alkuperäinen säädös
Satori (mytologia)

Satori kuvattuna Sekien Toriyaman kirjassa Konjaku Gazu Zoku Hyakki.
Satori (jap.覚 "tietoisuus") on japanilaisessa mytologiassa esiintyvä apinamainen yōkai, joka pystyy lukemaan ajatuksia. Satorien kerrotaan asuvan Hidan ja Minon vuorilla Japanissa, missä niihin voi törmätä vaelluksilla. Koska Satori pystyy lukemaan ihmisten ajatuksia, se sanoo ajatukset ääneen nopeammin kuin ihminen itse pystyy. Satori voi tappaa ja syödä ihmisiä, mutta jos jotain yllättävää tapahtuu (esim. puun oksa tippuu Satorin päälle) se pelästyy ja jouksee piiloon. Toinen vaihtoehto Satorin voittamiseksi on olla ajattelematta mitään, jolloin se tylsistyy ja lopulta lähtee pois.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Satori (folklore)
Searchers

Searchers voi tarkoittaa
The Searchers -nimistä yhtyettä
John Fordin elokuvaa Etsijät (The Searchers)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Searchers”, voi hakea sivunnimihaulla, laajalla sivunnimihaulla tai tekstihaulla.
Samuli Tanhua

| Samuli Tanhua> Henkilötiedot |
| --- | --- |
Syntynyt: 21. lokakuuta 1995 (ikä 28) Oulunsalo, Suomi
Kansalaisuus:   Suomi
Jääkiekkoilija
Lempinimi:  Muli
Pelipaikka:  puolustaja
Maila:  vasen
Pituus:  190 cm
Paino:  85 kg
Seura
Seura:  Ketterä
Sarja:  Mestis
Pelinumero:  58
Pelaajaura
Pääsarjaura:  2017–
Aik. seurat:  Hokki (Mestis) Kärpät (SML)
Samuli Tanhua (s. 21. lokakuuta 1995 Oulunsalo) on suomalainen jääkiekkopuolustaja, joka pelaa Mestis-joukkue Imatran Ketterässä. Hän toimii joukkueen varakapteenina.
Ura

Tanhua on Oulunsalon Kiekko-Kettujen kasvatti. Hän siirtyi juniorina sittemmin Oulun Kärppiin. Kauden 2011–2012 Tanhua pelasi Kiekko-Laserissa lähinnä seuran B2-nuorissa, joiden tehokkain puolustaja hän oli B2-nuorten SM-sarjan runkosarjassa tehoilla 4+14=18. Kaudeksi 2012–2013 Tanhua palasi taas Kärppiin, joiden B-nuorten eniten maaleja tehnyt puolustaja hän oli kuudella osumallaan. Kauden 2013–2014 päätteeksi Tanhua voitti A-nuorten SM-hopeaa. Kaudella 2014–2015 hän nousi Kärppien A-nuorten varakapteeniksi ja kaudella 2015–2016 kapteeniksi.
Kaudeksi 2016–2017 Tanhua siirtyi kaksivuotisella sopimuksella Mestis-joukkue Kajaanin Hokkiin. Hänen tulokaskautensa toi 43 runkosarjaottelussa tehot 1+7=8 ja kahdeksassa karsintasarjan ottelussa kaksi syöttöpistettä. Helmikuussa 2017 Hokki lainasi Tanhuan Kärppien SM-liigajoukkueeseen, jossa hän pelasi kaksi ottelua. Tanhua sai tililleen ensimmäisen liigaottelunsa 10. helmikuuta 2017 Tapparaa vastaan. Hänet merkittiin Kärppien seitsemänneksi puolustajaksi, eikä Tanhua saanut lopulta peliaikaa. Ensimmäiset jääaikansa hän sai seuraavassa ottelussa 14. helmikuuta 2017 vieraissa Saimaan Palloa vastaan. Tanhua merkittiin jälleen Kärppien seitsemänneksi puolustajaksi, mutta hän sai ottelussa peliaikaa 8.59 minuuttia.
Tanhua siirtyi kaudeksi 2017–2018 vuoden mittaisella sopimuksella Mestiksen nousijajoukkue Imatran Ketterään. Hänen sopimuksessaan on myös yhden vuoden optio SM-liigasopimuksesta seuran yhteistyöjoukkueen, Saimaan Pallon kanssa. Tanhua nimettiin Ketterän varakapteeniksi. Hän pelasi kauden aikana myös kaksi ottelua lainalla Kärppien SM-liigajoukkueessa helmikuussa 2018 tehden niissä yhden syöttöpisteen, kun seura paikkasi Pyeongchangin olympiakisoihin lähteneiden Lasse Kukkosen ja Miika Koiviston sekä loukkaantuneen Teemu Kivihalmeen jättämää aukkoa.
Kaudella 2018–2019 Tanhua voitti Ketterässä sekä Mestiksen mestaruuden että Suomen Cupin. Myös kaudella 2019–2020 hän voitti Suomen Cupin. Toukokuussa 2020 Tanhua teki Ketterän kanssa vuoden mittaisen jatkosopimuksen. Kauden 2020–2021 päätteeksi hän voitti Mestiksen mestaruuden.
Pelityyli

Tanhuan aiemman seuran Kajaanin Hokin silloisen päävalmentajan Jari Laukkasen mukaan hän on kova ja fyysinen peruspuolustaja, joka tykkää kamppailla niin kulmissa kuin oman maalin edessä.
Muuta

Tanhua valmistui ylioppilaaksi Oulunsalon lukiosta keväällä 2015.
Savannah DeMelo

DeMelo syyskuussa 2023.
Savannah DeMelo (s. 26. maaliskuuta 1998) on yhdysvaltalainen jalkapalloilija, joka edustaa NWSL-liigassa pelaavaa Racing Louisvilleä ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja.
Hän edusti maajoukkuetta vuoden 2023 naisten maailmanmestaruuskilpailuissa.
Aiheesta muualla

Kuvia tai muita tiedostoja aiheesta Savannah DeMelo Wikimedia Commonsissa
Yhdysvaltain joukkue – Jalkapallon naisten MM-kilpailut 2023
1 Naeher |
2 Sanchez |
3 Huerta |
4 Girma |
5 O’Hara |
6 Williams |
7 Thompson |
8 Ertz |
9 DeMelo |
10 Horan |
11 Smith |
12 Cook |
13 Morgan |
14 Sonnett |
15 Rapinoe |
16 Lavelle |
17 Sullivan |
18 Murphy |
19 Dunn |
20 Rodman |
21 Kingsbury |
22 Mewis |
23 Fox |
Valmentaja Andonovski
Siegfried Ochs

Siegfried Ochs (1858–1929) oli saksalainen säveltäjä ja kuoronjohtaja. Hän perusti vuonna 1882 Berliiniin filharmonisen kuoron, joka 1920 sulautui hänen johtamaansa musiikkikorkeakoulun kuoroon. Hän sävelsi mm. koomisen oopperan ja muunnelmia saksalaisista kansanlauluista eri säveltäjien tyyliin sekä kirjoitti omaelämäkerran ”Geschehenes, Geschenes” (1922).
Seara Alimentos

| Seara Alimentos |
| --- | --- |

Tunnuslause:  Brazilian flavour. World quality.
Perustettu:  1956
Toimitusjohtaja:  Sérgio Agapito Lires Rial
Puheenjohtaja:  Sérgio Agapito Lires Rial
Kotipaikka:  Itajaí, Santa Catarina, Brasilia
Toiminta-alue:  Maailmanlaajuinen
Toimiala:  Elintarvike
Tuotteet:  Lihatuotteet
Liikevaihto:  2,8 miljardia R$ (n. 1,2 miljardia €) (2008)
Henkilöstö:  20 000
Emoyhtiö:  Marfrig Group
Kotisivu:  Kotisivut (portugaliksi) (englanniksi)
Infobox OKVirheellinen NIMI-arvo: 
Seara Alimentos on brasilialainen elintarvikeyritys, joka vie lihatuotteita ympäri maailman. Seara Alimentos on Marfrig Groupin tytäryhtiö. Yrityksen pääkonttori on Itajaín kaupungissa Etelä-Brasiliassa. Toimitusjohtaja ja hallituksen puheenjohtaja on Sérgio Agapito Lires Rial.
Tekijänoikeuden tiedotus- ja valvontakeskus

Tekijänoikeuden tiedotus- ja valvontakeskus ry (TTVK) on voittoa tavoittelematon yhdistys, joka valvoo jäsenorganisaatioidensa tekijänoikeuksia sekä tekee tekijänoikeudellista tiedotus- ja koulutustyötä. TTVK:n toiminnanjohtajana toimii Jaana Pihkala.
Koska tekijänoikeusloukkaukset ovat asianomistajarikoksia, tekijänoikeuksien haltijoiden täytyy itse huolehtia oikeuksiensa valvonnasta. TTVK edustaa oikeudenhaltijoita valtakirjoin.
TTVK tarjoaa myös yleistä tekijänoikeusneuvontaa, tuottaa tekijänoikeudellista opetusaineistoa ja tiedottaa ajankohtaisista tekijänoikeutta ja piratismia koskevista aiheista. Lisäksi TTVK tarjoaa tekijänoikeuskoulutusta muun muassa viranomaisille ja järjestää maksuttomia kouluvierailuja ympäri Suomea.
Jäsenet

| --- | --- |
 Esittävien taiteilijoiden ja äänitteiden tuottajien tekijänoikeusyhdistys Gramex  Tekijänoikeusjärjestö Kopiosto  Suomen audiovisuaalisen alan tuottajat SATU  Suomen elokuvatoimistojen liitto SEL  Suomen elokuvatuottajien keskusliitto SEK  Suomen Muusikkojen Liitto SML  Musiikkituottajat – IFPI Finland  Säveltäjäin Tekijänoikeustoimisto Teosto  Kuvasto ry :  Av-tuottajien tekijänoikeusyhdistys Tuotos  Suomen musiikkikustantajat  Säveltäjät ja Sanoittajat Elvis  Kirjallisuuden tekijänoikeusjärjestö Sanasto  Radiomedia ry  MTV Oy  Yleisradio Oy  Sanoma Media Finland Oy
Toimet Pirate Bayn estämiseksi Suomessa

TTVK ilmoitti toukokuussa 2011 haluavansa estää The Pirate Bay -sivustolle pääsyn Suomesta. Lokakuussa 2011 Helsingin käräjäoikeus määräsi Elisan estämään asiakkaidensa pääsyn sivustolle. Elisa ilmoitti valittavansa käräjäoikeuden päätöksestä hovioikeuteen, mutta aloitti TTVK:n vaatimusten mukaisen sivustojen estämisen ulosottoviranomaisen täytäntöönpanomääräyksen mukaisesti 9.1.2012. Estolistalla olivat mm. osoitteet piraattilahti.fi ja piraatti.fi, jotka torrent-tiedostojen jakamisen sijaan johtavat Electronic Frontier Finlandin sivuille. Effin varapuheenjohtaja Ville Oksanen totesi virheen osoittavan, millä tasolla viranomaisten toiminta asiassa on ollut. Pian Elisan aloitettua sivustojen suodattamisen pääsy TTVK:n internet-sivuille katkesi. TTVK:n silloinen toiminnanjohtaja Antti Kotilainen epäili syyksi palvelunestohyökkäystä. Sivusto oli saavuttamattomissa usean päivän ajan. Seuraavana päivänä TTVK:n toimistoon lähetettiin sähköpostitse pommiuhkaus Anonymous-liikkeen nimissä, mutta myöhemmin liikkeen edustajaksi ilmoittautunut taho kielsi osallisuuden Twitter-viestillä. Poliisi on aloittanut tutkinnan uhkauksesta.
Chisugate

Vuonna 2012 TTVK vaati 10-vuotiaan tytön isältä 600 euron korvausta väittäen tytön jakaneen Chisun musiikkia luvatta. Samassa yhteydessä TTVK vaati tytön isää allekirjoittamaan vaitiolosopimuksen. Tytön isä kieltäytyi maksamasta, jonka jälkeen TTVK teki asiasta tutkintapyynnön, jolloin poliisi takavarikoi tytön tietokoneen tutkimuksia varten. TTVK:n edustajan mukaan ei ole mahdollista, että joku lataa musiikkia tietämättään.   29. marraskuuta 2012 uutisoitiin, että tytön isä ja TTVK ovat neuvotelleet asiasta ja päässeet sopimukseen. Sopimuksen mukaan tytön isä maksaa korvauksia 300 euroa. TTVK peruutti tutkintapyynnön, joten poliisi lopetti esitutkinnan. Tyttö saa tietokoneensa takaisin. Electronic Frontier Finland teki 27. marraskuuta 2012 eduskunnan oikeusasiamiehelle ja oikeuskanslerille tutkintapyynnön Helsingin käräjäoikeuden ja poliisin toiminnasta. Eduskunnan apulaisoikeusasimies Jussi Pajuoja päätyi 12. joulukuuta 2012 julkaistussa selvityksessään siihen, etteivät sen paremmin poliisi kuin käräjäoikeuskaan rikkoneet tutkintaa tehdessään lakia tai hyvää hallintotapaa.
Aiheesta muualla

Virallinen sivusto Tekijänoikeuden tiedotus- ja valvontakeskus ry.
Tervaskangas

| Tervaskangas |
| --- | --- |
Kaupunki:  Kouvola
Suuralue:  Kuusankoski
Kaupunginosa:  Ruotsula
Tilastoalue:  Ruotsula
Pienalue nro:  51
Postinumero:  45720 (Kuusankoski)
Naapurialueet:  Puhjonmäki  Katajaharju  Kytöaho  Kolarinmäki (Mäyrämäki)  Pohjois-Korjala (Korjala)
Tervaskangas on Kouvolan kaupungin Kuusankosken suuralueen pienalue, Ruotsulan kaupunginosassa. Se sijaitsee entisen Kuusankosken kaupungin eteläosassa Valtatie 6:n varrella.
Tervaskankaalla sijaitsee Kauppakeskus Veturi, joka on Suomen 10. suurin kauppakeskus.
Alue rajautuu Kuutostiehen, Kuusaantiehen, Niivermäkeen ja Kytöahoon.
Satoru Noda

| Henkilötiedot |
| --- | --- | --- |
Koko nimi: Satoru Noda
Syntymäaika: 19. maaliskuuta 1969 (ikä 55)
Syntymäpaikka: Hokkaido, Japani
Kansalaisuus:  Japani
Pelipaikka: Keskikenttäpelaaja
Pituus: 174 cm
Seurat
| Vuodet | Seura | O (M) |
| 1991–1998 1999–2002 2003–2004 | Yokohama Marinos Avispa Fukuoka Volca Kagoshima | 197 (10) 100 (4)  |
 Seurajoukkueuran tilastot kattavat vain kansalliset sarjat.
Satoru Noda (jap. 野田 知, Noda Satoru; s. 19. maaliskuuta 1969 Hokkaido) on japanilainen entinen jalkapalloilija.
Jalkapallomaajoukkue

Noda kuului Japanin joukkueeseen myös AM-kilpailuissa 1988.
Sherilyn Fenn

Sherilyn Fenn Chicago Wizard World tapaamisessa elokuussa 2012
Sheryl Ann "Sherilyn" Fenn (s. 1. helmikuuta 1965 Detroit,  Michigan) on yhdysvaltalainen näyttelijä. Fenn tunnetaan parhaiten roolistaan Audrey Hornena elokuvaohjaaja David Lynchin televisiosarjassa Twin Peaks. Hän on vieraillut myös mm. tv-sarjoissa Frendit ja Gilmoren tytöt.
Fenn syntyi muusikkoperheeseen. Useiden muuttojen jälkeen he asettuivat Los Angelesiin, jossa 17-vuotias Fenn hakeutui opiskelemaan näyttelemistä Lee Strasberg Instituteen. Fenn keskittyy nykyisin näyttelemään lähinnä pienissä elokuvissa ja televisiosarjoissa.
Fenn on seurustellut muun muassa Johnny Deppin kanssa. Fennin täti on rocklaulaja Suzi Quatro.
Aiheesta muualla

Sherilyn Fenn Internet Movie Databasessa. (englanniksi)
Shae-Lynn Bourne

| Mitalit | Mitalit | Mitalit |  |
| --- | --- | --- | --- |
|  Shae-Lynn Bourne |  Shae-Lynn Bourne |  Shae-Lynn Bourne |  |
Maa:   Kanada
Taitoluistelu
| MM-kilpailut  | MM-kilpailut  | MM-kilpailut  |  |
|  Kultaa | Washington 2003 | jäätanssi |  |
|  Hopeaa | Nagano 2002 | jäätanssi |  |
|  Pronssia | Edmonton 1996 | jäätanssi |  |
|  Pronssia | Lausanne 1997 | jäätanssi |  |
|  Pronssia | Minneapolis 1998 | jäätanssi |  |
|  Pronssia | Helsinki 1999 | jäätanssi |  |
Shae-Lynn Bourne (s. 24. tammikuuta 1976 Chatam, Ontario, Kanada) on kanadalainen taitoluistelija. Hän on voittanut jäätanssissa maailmanmestaruuden parinsa Victor Kraatzin kanssa.
Ura

Shae-Lynn Bourne ja Victor Kraatz saavuttivat MM-kilpailuissa neljä peräkkäistä pronssimitalia vuosina 1996–1999. Naganon olympialaisissa 1998 he sijoittuivat neljänneksi. He voittivat neljän maanosan mestaruuskilpailuissa kultaa vuonna 1999 ja uusivat voittonsa vuonna 2001, jolloin he sijoittuivat MM-kilpailuissa neljänneksi. Vuonna 2002 he saavuttivat MM-hopeaa ja sijoittuivat Salt Lake Cityn olympialaisissa neljänneksi. Vuonna 2003 he voittivat neljän maanosan mestaruuden ja uransa ainoan maailmanmestaruuden.
Bourne on pituudeltaan 163-senttinen. Häntä ja Kraatzia ovat valmentaneet Uschi Keszler, Natalia Dubova, Tatjana Tarasova sekä Nikolai Morozov, jonka kanssa Bourne eli jonkin aikaa avioliitossa.
Selkirk Concession

Assiniboian sijainti
Selkirk Concession on maansiirtosopimus (1811) jossa Hudson’s Bay Company luovutti 300 000 km² viljeltävää maata Thomas Douglasin, Selkirkin 5. jaarlin omistukseen. Alue sijaitsee osittain nykyisen Manitoban provinssin ja Pohjois-Dakotan ja Minnesotan osavaltioiden alueella.
Douglas perusti alueelle Red River Colonyn, jonne hän houkutteli köyhyydessä eläviä skotlantilaisia ja irlantilaisia ilmaiseksi jaettavalla maaoikeudella. Vastineeksi tästä hän takasi Hudson’s Bay Companylle 200 työntekijää vuodessa kauppapaikkojen rakennustyöhön ja lupasi luovuttaa maapalstoja eläkkeelle jääville yhtiön työntekijöille. Vuonna 1812 Miles MacDonell saapui paikalle mukanaan ensimmäiset skotlantilaissiirtolaiset.
Red River Colony kohtasi vastustusta paikallisilta métiseiltä ja North West Companyn turkikauppiailta. Vastustus kärjistyi vuonna 1816 Seven Oaksin taisteluun. Taisteluissa kuoli 22 henkeä.
Red River Colony ei koskaan ollut erityisen tuottoisa maataloudellisesti, mutta ilmaiseksi jaettavan maan houkutus toi alueelle runsaasti siirtolaisia tasaisena virtana. 1850-luvulla Hudson’s Bay Company lopetti asutuskeskuksen rahoittamisen, ja 1860-luvulla skotlantilaiset jäivät vähemmistöön väkimääräisesti métiseihin verrattuna. Tästä alkoi uusi vihollisuuksien aika 1869–1870. Se johti Redjoen kapinan jälkeen Manitoban provinssin perustamiseen.
Selkirk rex

Pitkäkarvainen Selkirk rex -kissa.
Selkirk rex on yksi rexkissaroduista. Rexkissat ovat yleensä kiharakarvaisia, atleettisia ja omistajaansa kiintyviä. Kaikilla rexeillä kiharuus on geenimutaatiosta johtuvaa. Muutoin rexit ovat keskenään hyvin erilaisia, koska ne ovat kehittyneet ja löydetty toisistaan riippumatta eri alueilla. Rexit on nimetty näiden alueiden mukaan, ja näistä tunnetuimmat ovat englantilaiset cornish rex ja devon rex.
Selkirk rex on saanut alkunsa Yhdysvalloissa, Wyomingissa 1987. Rotu on luonnostaan kiharakarvainen, ja se polveutuu sinikilpikonnavalkoisesta kulkukissan pennusta. Tätä valkokirjokilpikonnanaarasta risteytettiin erittäin hyvälinjaisten persialaisten kanssa, ja jälkeläisiä astutettiin takaisin kiharakarvaisuutta kantavien kissojen kanssa. Koska kantaemolla oli kiharuusgeenin lisäksi vielä sekä naamio- että pitkäkarvaisuusgeenit, voi vieläkin samaan pentueeseen syntyä ulkonäöltään hyvin erilaisia pentuja.
Toisin kuin englantilaisilla rexeillä selkirk rexillä on alus- ja harjaskarvojen lisäksi peitinkarvoja turkissaan. Turkki on hieman hoitamattoman näköinen, ja se on myös tiheämpi kuin eurooppalaisilla rotuserkuillaan. Selkirk rexit voivat olla joko lyhyt- tai pitkäkarvaisia. Rodulle sallitaan sekä turkin että silmien väreissä kaikki vaihtoehdot. Silmät ovat avoimen pyöreät ja etäällä toisistaan. Pääkin on pyöreä, ja posket ovat paksut ja leveät. Teräväkärkiset korvat ovat keskikokoiset. Jalat ovat keskipitkät ja tassut suuret. Häntäkin on näyttävä, se on useimmiten paksu, kapeneva ja hännänpäästään pyöristyvä. Kaiken kaikkiaan selkirk rexit ovat isoja kissoja, niiden vartalo on jämäkkä ja luut painavat.
Luonteeltaan selkirk rexit ovat rauhallisia, hellyydenkipeitä ja leikkisiä. Herttaisuutensa ja ystävällisyytensä vuoksi rotu sopii hyvin lemmikiksi.
Rotu on toistaiseksi harvinainen, sillä naaraita on vaikea saada ja rotujärjestö on kieltänyt selkirkin risteyttämisen muiden rexien kanssa.
Sedan (Ardennes)

| Sedan |
| --- | --- |

 vaakuna
 Sedan
 Koordinaatit: 49°42′09″N, 4°56′28″E 
Valtio:  Ranska
Hallintoalue:  Champagne-Ardenne
Departementti:  Ardennes
Arrondissementti:  Sedan
Kantonit:  Est, Nord ja Ouest
Hallinto:  
 – Hallinnon tyyppi:  Kunta
 – Pormestari:  Didier Herbillon
Pinta-ala:  
 – Kokonaispinta-ala:  16,28 km²
Väkiluku (1999):  20 548
 – Väestötiheys:  1 262 as./km²
 
 www.sedan.fr 
Infobox OKVirheellinen NIMI-arvo: 
Sedan on kaupunki ja kunta Ardennesin departementissa Grand Estin hallintoalueella Ranskassa. Sedan sijaitsee Champagnen historiallisen maakunnan alueella. Kunnassa oli 20 548 asukasta vuoden 1999 väestönlaskennassa. Sedanin pinta-ala on 16 neliökilometriä.
Sedanissa käytiin 1. syyskuuta 1870 verinen taistelu, joka ratkaisi Ranskan–Preussin sodan Preussin ja sen liittolaisten eduksi.
Aiheesta muualla

Kuvia tai muita tiedostoja aiheesta Sedan (Ardennes) Wikimedia Commonsissa
Sandnessjøen

| Sandnessjøen |
| --- | --- |
 Näkymä kaupunkiin ja Seitsemän sisarta -vuorille
 Sandnessjøen
 Koordinaatit: 66°01′05″N, 12°36′57″E 
Valtio:  Norja
Lääni:  Nordland
Kunta:  Alstahaug
Kaupungiksi:  1999
Väkiluku (2008):  5 693
Infobox OKVirheellinen NIMI-arvo: 
Sandnessjøen on Norjan kaupunki ja Alstahaugin kunnan hallintokeskus Nordlandin läänissä Alstenin saaren luoteisosassa. Kaupunki on kuuluisan vuorijonon Seitsemän sisarusta juurella.
Historia

Sandnessjøen-nimi juontaa juurensa Sandnes-nimiseen kartanoon ja sen rantautumispaikkaan mereltä (norj. sjø).
Sandnesin kartano oli viikinkiajalla päälliköiden asuinpaikkoja. Se on ollut tunnettu kauppapaikka jo vuonna 1669 ja paikka sai kestikievarietuoikeudet 1772. Hurtigruten alkoi pysähtyä Sandnessjøenissä 1891, mikä nopeutti huomattavasti kehitystä.
Sandnessjøen oli aikaisemmin oma kuntansa, joka erkani Alstahaugista 1899 nimellä Stamnes. Stamnesin kunta käsitti alun perin Alstenin saaren pohjoisosan ja Leirfjordenin pohjoisosan ympäröivät maa-alueet mantereella. Leirfjord, joka käsitti kunnan mantereella olevat alueet ja Alstenin koillisosan erosi vuonna 1915 omaksi kunnakseen. Jäljelle jäänyt osa ja taajama muuttivat nimensä Sandnessjøeniksi 1948. Sandnessjøenin kunta liittyi yhdessä Tjøttan kunnan kanssa takaisin Alstahaugiin 1965.
Sandnessjøenin taajama sai kaupunkistatuksen vuonna 1999.
Elinkeinoelämä

Sandnessjøen on merenpuoleisen Helgelandin liikenteen solmukohta ja palvelukeskus. Hurtigruten pysähtyy päivittäin ja kaupungista on bussi-, lautta- ja paikallisveneyhteyksiä ympäristöön. Taajamassa on sairaala, työvoimatoimisto, lukio, Helgelandin telehallinnon keskus ja yrityspuisto. Konepajatoiminta, laivanrakennus, kalastusteollisuus ja meijeri ovat tärkeitä elinkeinoalueita.
Media

Sandnessjøenissä ilmestyy kahdesti viikossa paikallislehti Helgelands Blad.
Aiheesta muualla

Kuvia tai muita tiedostoja aiheesta Sandnessjøen Wikimedia Commonsissa
Sandnessjøen 1935
Sammatin seurakunta

| Sammatin seurakunta |
| --- | --- |
 Sammatin kirkko
Suuntautuminen:  evankelis-luterilainen
Kirkkokunta:  Suomen evankelis-luterilainen kirkko
Hiippakunta:  Espoon hiippakunta
Rovastikunta:  Lohjan rovastikunta
Perustettu:  1951
Lakkautettu:  Lohjan seurakunta (2013)
Liitetty:  2013
Pääkirkko:  Sammatin kirkko
Infobox OKNimi-testi OK: 
Sammatin seurakunta oli evankelis-luterilainen seurakunta Sammatissa, Uudellamaalla. Sammatin seurakunta perustettiin Karjalohjan seurakuntaan kuuluvaksi kappeliksi vuonna 1591. Vuonna 1859 Sammatin seurakunta yhdistettiin Karjalohjan seurakuntaan kokonaan, kunnes se jälleen erotettiin Karjalohjan kappeliksi vuonna 1871. Itsenäiseksi seurakunnaksi Sammatti itsenäistyi vasta vuonna 1951.
Vuonna 2009 Sammatin seurakunta ja Lohjan seurakunta muodostivat Lohjan seurakuntayhtymän. Seurakuntayhtymä purettiin vuonna 2013, jolloin Sammatin seurakunta liitettiin Lohjan seurakuntaan alueseurakunnaksi.
Sammatin seurakunnan pääkirkkona toimi Sammatin kirkko.
Papisto

Lista Sammatin seurakunnan papeista:
Papisto > Kappalaiset

Georgius Lagus (1658-1683)
Jöran Henrik Lekman (1683-1703)
Johan Lundberg (1703-1729)
Ivar Wallenius (1730-1755)
Henrik Tallqvist (1757-1769)
Johan Widell (1771-1785)
Johan Laurell (1786-1792)
Gabriel Procopæus (1794-1825)
Johan Gabriel Vahlman (1826-1836)
Johan Cyrenius (1839-1855)
Erik Ellinen (1858), virka lakkautettuna 1859-1901.
Niilo Pispala (1901-1905)
Otto Edvard Lahtinen (1906-)
Anton Lannetta (1932-1951)
Papisto > Kirkkoherrat

Eero Jämsä, 1952-1967
Kai Selinheimo, 1967-1970
Reijo Junttila, 1972-1977
Paavo Pinomaa, 1977-1988
Jaakko Saari, 1988-2011
Kauko Puranen (v.t.), 2010-2012
The Lucid Collective

| The Lucid Collective Archspire |
| --- | --- | --- |

Studioalbumin tiedot
 Studio : Rain City Recorders
 Julkaistu: 25. huhtikuuta 2014
 Tuottaja(t): Stuart McKillop
 Tyylilaji: Tekninen death metal
 Kesto: 34.38
 Levy-yhtiö: Season of Mist
Archspiren muut julkaisut
| All Shall Align 2011 | The Lucid Collective 2014 | Relentless Mutation 2017 |
The Lucid Collective on kanadalaisen teknistä death metalia soittavan Archspiren toinen albumi. Se julkaistiin huhtikuun 25. päivä Euroopassa ja 29. päivä Yhdysvalloissa.  Levyn kansitaiteesta vastasi Ken Sarafin. Sanoitukset pohdiskelevat, kestäisikö ihmismieli tilannetta, jossa se tulisi tietoiseksi loputtomasta määrästä rinnakkaistodellisuuksia.